钦定古今图书集成/理学汇编/学行典/第188卷 > 申大度
## 钦定古今图书集成/理学汇编/学行典/第188卷 > 申大度

按《金华县志》：“申大度，循理乡人。与弟大康友爱甚笃。
既没，合葬任公岭。朱文公熹题曰‘孝友二。《申君墓赞》
云：‘南山之南，长山之源。予与伯恭，尝游其闲。里有硕
人，饱德弗谖。古心古貌，真朴内全。穆穆棣棣，孝友日
虔。嗟尔兄弟，人无闲言。大度之孙佑，字君佐，以儒行
荐，授馀干县教授，历官永康县尹，致仕，年七十馀。元’’”
季寇至佑家，咸避之，佑公服中坐。贼举枪索金甚急，
佑不为动。有张万户者问曰：“汝何官？”佑具言所历任。
万户拜谢，扶佑入，且言曰：“小人有母舅李节级者，曾
为椽，陷于罪，蒙活之。”遂叱诸贼去。后以疾终。子兰，用
荫补官，亦以节义称。